 Maanta waxaa ila habboonaatay in aan ku soo qaado baalka suugaanta maahmaahyo caan ah oo soomaali oo dhami wada xasuusan tahay, maahmaahyadaasi waxay ku timid bakayle oo ah bahal yar oo goofta iyo duurarka lagu arko inta badan, wuxuu ku caan yahay feejignaan iyo taxader dheeraad ah, kolka uu doonayo in uu meel ka baxo ee uu meel kale galo, inta uusan meesha uu ku jiro ka bixin ayuu meeshii uu aadi lahaa ama geli lahaa fiirsadaa, kolka uu arkado meel uu geli karo haddii uu meesha uu hadda ku jiro ka baxo, ayuu bannaanka isu soo saaraa asiga oo ordaya oo tiigsanaya halkii uu doonayay in uu gaaro. 